**บทที่ 5**

**สรุป อภิปราย และข้อเสนอแนะ**

 การวิจัย เรื่องการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในโรงเรียนสังกัดศูนย์พัฒนาคุณภาพการศึกษามิ่งเมือง อำเภอกันทรวิชัย จังหวัดมหาสารคาม ครั้งนี้ ผู้วิจัยขอนำเสนอรายละเอียด ตามลำดับดังนี้

 1. สรุปผลการวิจัย

 2. อภิปรายผลการวิจัย

 3. ข้อเสนอแนะเพื่อนำผลการวิจัยไปใช้

**5.1 สรุปผลการวิจัย**

 5.1.1 ผลการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในโรงเรียนสังกัดศูนย์พัฒนาคุณภาพการศึกษามิ่งเมือง อำเภอกันทรวิชัย จังหวัดมหาสารคาม พบว่า ระดับการปฏิบัติตนตามหลักปรัชญาของเศรษฐกิจพอเพียงของนักเรียน โดยรวมอยู่ในระดับปานกลาง (= 3.42) เมื่อพิจารณาเป็นรายด้าน พบว่า

 5.1.1.1 ด้านหลักความพอประมาณ อยู่ในระดับปานกลาง (= 3.31) เมื่อพิจารณาเป็นรายข้อพบว่าอยู่ในระดับมาก 3 ข้อ เรียงลำดับค่าเฉลี่ยจากมากไปหาน้อยได้แก่ นักเรียนมีความภูมิใจในท้องถิ่นของตนเอง (= 4.06) นักเรียนอยากเปลี่ยนของใช้ใหม่ตามโฆษณาในโทรทัศน์ (=3.89) และนักเรียนพูดขอโทษเมื่อทำให้เพื่อนเจ็บตัวหรือเสียหาย (= 3.67) ระดับปานกลาง 6 ข้อ เรียงลำดับค่าเฉลี่ยจากมากไปหาน้อยดังนี้ นักเรียนตั้งใจทำงานโดยไม่ย่อท้อ แม้ว่างานนั้นจะยากลำบาก (= 3.39) นักเรียนพูดจากับผู้ใหญ่และเพื่อนด้วยถ้อยคำที่รัดกุม ไม่นอกเรื่อง (=3.15) นักเรียนใช้จ่ายในเรื่องส่วนตัวเท่าที่จำเป็นจริง ๆ (=3.09) นักเรียนใช้ปากกาจนใกล้จะหมดหมึกแล้วจึงซื้อด้ามใหม่ (=2.97) นักเรียนช่วยดูแลโต๊ะ เก้าอี้ ของโรงเรียนไม่ให้เสียหาย (=2.91) และนักเรียนมีการจัดทำบัญชีรายรับรายจ่าย (=2.66)

 5.1.1.2 ด้านหลักความมีเหตุผล อยู่ในระดับปานกลาง (= 3.41) เมื่อพิจารณาเป็นรายข้อพบว่าอยู่ในระดับมาก 2 ข้อ ได้แก่ นักเรียนแยกแยะสิ่งที่ดีกับสิ่งที่ไม่ดีได้ (= 3.54) นักเรียนปฏิบัติตามกฎระเบียบของโรงเรียน (= 3.51) และปานกลาง 6 ข้อ เรียงลำดับค่าเฉลี่ยจากมากไปหาน้อย ได้แก่ นักเรียนแยกแยะสิ่งที่ดีกับสิ่งที่ไม่ดีได้ (= 3.54) และนักเรียนปฏิบัติตามกฎระเบียบของโรงเรียน (= 3.51) ข้อที่มีค่าเฉลี่ยปานกลางเรียงลำดับค่าเฉลี่ยจากมากหาน้อยได้ดังนี้นักเรียนจะไม่ล้อเลียนจุดด้อยของเพื่อนเด็ดขาด (= 3.46) นักเรียนนึกถึงประโยชน์และโทษก่อนกระทำ (= 3.45) นักเรียนศึกษาเรียนรู้ข้อมูลรอบด้านก่อนการตัดสินใจ (= 3.38) นักเรียนศึกษาเรียนรู้ข้อมูลรอบด้านก่อนการตัดสินใจ (= 3.38) นักเรียนยอมรับข้อแตกต่างระหว่างบุคคลได้ (= 3.37) นักเรียนรับฟังความคิดเห็นของผู้อื่น (= 3.35) และนักเรียนเลือกวิธีแก้ปัญหาได้อย่างเหมาะสม (= 3.23) ตามลำดับ

 5.1.1.3 ด้านหลักความมีเหตุผล อยู่ในระดับมาก (= 3.54) เมื่อพิจารณาเป็นรายข้อพบว่าอยู่ในระดับมาก 5 ข้อ เรียงลำดับค่าเฉลี่ยจากมากไปหาน้อย ดังนี้ นักเรียนอาบน้ำทุกครั้งก่อนมาโรงเรียน (= 3.94) นักเรียนมีครอบครัวที่อบอุ่น (= 3.88) นักเรียนใส่เสื้อผ้าสะอาดทุกวัน (= 3.87) นักเรียนออมเงินอย่างสม่ำเสมอ (= 3.60) นักเรียนมีความระมัดระวังในการดำเนินชีวิต (= 3.60) ระดับปานกลาง 5 ข้อ เรียงลำดับค่าเฉลี่ยจากมากไปหาน้อย ได้แก่ นักเรียนล้างมือก่อนรับประทานอาหาร (= 3.43) นักเรียนพูดจาไพเราะอยู่เสมอ (= 3.38) นักเรียนสามารถใช้เทคโนโลยีในการศึกษา ค้นคว้าหาข้อมูลได้ (= 3.36) นักเรียนออกกำลังกายสม่ำเสมอ (= 3.34) และนักเรียนเลือกบริโภคอาหารตามหลักโภชนาการ (= 3.02) ตามลำดับ

 5.1.1.4 ด้านหลักการเงื่อนไขความรู้ โดยรวมอยู่ในระดับมาก (= 3.54) เมื่อพิจารณาเป็นรายข้อพบว่าอยู่ในระดับมาก 2 ข้อ ได้แก่ นักเรียนตั้งใจศึกษาเล่าเรียน (= 3.64) และนักเรียนมีการศึกษาเรียนรู้จากสื่อที่หลากหลาย (= 3.55) อยู่ในระดับปานกลาง 6 ข้อ โดยมีค่าเฉลี่ยเรียงลำดับจากมากไปหาน้อยดังนี้ นักเรียนมีความรู้รอบตัวที่ดี (= 3.42) นักเรียนสนใจเรียนรู้สิ่งใหม่ๆตลอดเวลา (= 3.36) นักเรียนกล้าซักถามเมื่อมีข้อสงสัย (= 3.30) นักเรียนสามารถค้นคว้าหาความรู้ด้วยตนเอง (= 3.29) นักเรียนจดบันทึกเป็นองค์ความรู้ (= 3.00) และนักเรียนอ่านหนังสือเป็นประจำทุกวัน (= 2.72) ตามลำดับ

 5.1.1.5 ด้านเงื่อนไขคุณธรรม โดยรวมอยู่ในระดับมาก (= 3.56) เมื่อพิจารณาเป็นรายข้อพบว่าอยู่ในระดับมาก 3 ข้อ เรียงลำดับค่าเฉลี่ยจากมากไปหาน้อย ได้แก่ นักเรียนไม่ลักขโมยของผู้อื่นถึงแม้ว่าเราอยากได้เพียงใดก็ตาม (= 3.99) นักเรียนกล้ายอมรับในสิ่งที่ตนทำผิด (= 3.86) และนักเรียนมีความขยันหมั่นเพียรในการศึกษาเล่าเรียน (= 3.53) ระดับปานกลาง 4 ข้อ เรียงลำดับค่าเฉลี่ยจากมากไปหาน้อย ได้แก่ นักเรียนมีความอดทนอดกลั้น (= 3.50) นักเรียนไม่หยิบของเพื่อนโดยที่ไม่ได้รับอนุญาต (= 3.46) นักเรียนยอมสละประโยชน์ส่วนตนเพื่อส่วนรวมได้ (= 3.38) และนักเรียนมาส่งงานครูครบทุกชิ้นและตรงเวลา (= 3.23) ตามลำดับ

 5.1.2 ผลการเปรียบเทียบระดับการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในสังกัดศูนย์พัฒนาคุณภาพการศึกษามิ่งเมือง อำเภอกันทรวิชัย จังหวัดมหาสารคามจำแนกตาม ระดับชั้นของนักเรียน อาชีพผู้ปกครอง และรายได้ผู้ปกครอง พบว่า

 5.1.2.1 นักเรียนระดับชั้นต่างกัน มีระดับการปฏิบัติตนตามหลักปรัชญาของเศรษฐกิจพอเพียงโดยรวมและรายด้านที่ไม่แตกต่างกัน เมื่อพิจารณารายคู่ พบว่า นักเรียนระดับชั้นประถมศึกษาปีที่ 4-6 มีการปฏิบัติตนตามหลักปรัชญาของเศรษฐกิจพอเพียง ในแต่ละด้านไม่แตกต่างกัน

 5.1.2.2 อาชีพผู้ปกครองที่ต่างกัน มีระดับการปฏิบัติตนตามหลักปรัชญาของเศรษฐกิจพอเพียงของนักเรียนแตกต่างกัน อย่างมีนัยสำคัญทางสถิติที่ระดับ .05 เมื่อพิจารณารายคู่ พบว่า ระดับการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในสังกัดศูนย์พัฒนาคุณภาพการศึกษามิ่งเมือง อาชีพของผู้ปกครองนักเรียนด้านหลักความมีเหตุผล กับด้านหลักการมีภูมิคุ้มกันที่ดี แตกต่างกันอย่างมีนัยสำคัญทางสถิติที่ระดับ .05

 5.1.2.3 รายได้ผู้ปกครองที่ต่างกัน มีระดับการปฏิบัติตนตามหลักปรัชญาของเศรษฐกิจพอเพียงของนักเรียนแตกต่างกัน อย่างมีนัยสำคัญทางสถิติที่ระดับ .05 เมื่อพิจารณารายคู่พบว่า ระดับการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในสังกัดศูนย์พัฒนาคุณภาพการศึกษามิ่งเมือง จำแนกตาม รายได้ของของผู้ปกครองนักเรียนด้านหลักความมีภูมิคุ้มกันที่ดี กับด้านเงื่อนไขคุณธรรม ต่างกันอย่างมีนัยสำคัญทางสถิติที่ระดับ .05

**5.2 การอภิปรายผล**

 5.2.1 การปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในโรงเรียนสังกัดศูนย์พัฒนาคุณภาพการศึกษามิ่งเมือง อำเภอกันทรวิชัย จังหวัดมหาสารคาม พบว่านักเรียนปฏิบัติตนตามหลักปรัชญาของเศรษฐกิจพอเพียง โดยรวมอยู่ในระดับปานกลาง (= 3.42) เมื่อพิจารณาเป็นรายด้าน พบว่า มีความคิดเห็นอยู่ในระดับมาก 2 ด้าน ได้แก่ ด้านเงื่อนไขคุณธรรม (= 3.56) รองลงมาได้แก่ด้านหลักการมีภูมิคุ้มกันที่ดี (= 3.54) และมีความคิดเห็นอยู่ในระดับปานกลาง 3 ด้าน เรียงลำดับค่าเฉลี่ยจากมากไปหาน้อย ได้แก่ ด้านหลักความมีเหตุผล (= 3.41) ด้านเงื่อนไขความรู้ (= 3.29) และด้านหลักความพอประมาณ (= 3.31) เหตุที่เป็นเช่นนี้อาจเนื่องมาจาก อาชีพผู้ปกครองและรายได้ผู้ปกครองที่แตกต่างกันส่งผลต่อการปฏิบัติตนตามหลักปรัชญาของเศรษฐกิจพอเพียงของนักเรียน สอดคล้องกับ ภักดี เอื้อราษฏร์ (2555, น. 210) ได้ศึกษาเรื่องการส่งเสริมคุณธรรมจริยธรรมตามแนวปรัชญาของเศรษฐกิจพอเพียงของนักเรียน ผลการวิจัยพบว่า นักเรียนมีการปฏิบัติตนด้านคุณธรรมจริยธรรมตามแนวปรัชญาของเศรษฐกิจพอเพียง โดยรวมอยู่ในระดับมาก เมื่อพิจารณาเป็นรายด้าน พบว่า อยู่ในระดับปานกลาง 5 ด้าน ที่เหลืออยู่ในระดับมาก เรียงลำดับค่าเฉลี่ยจากมากไปน้อย 3 อันดับแรก ได้แก่ ความสุจริตอยู่ในระดับมาก ความอดทนอยู่ในระดับมาก ความซื่อสัตย์อยู่ในระดับมาก ตามลำดับ และด้านที่มีค่าเฉลี่ยอยู่ในอันดับสุดท้าย คือ ความพอประมาณอยู่ในระดับปานกลาง

 5.2.2 การเปรียบเทียบระดับการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในสังกัดศูนย์พัฒนาคุณภาพการศึกษามิ่งเมือง อำเภอกันทรวิชัย จังหวัดมหาสารคามจำแนกตาม ระดับชั้นของนักเรียน อาชีพผู้ปกครอง และรายได้ผู้ปกครอง พบว่า

 5.2.2.1 นักเรียนระดับชั้นต่างกัน มี ระดับการปฏิบัติตนตามหลักปรัชญาของเศรษฐกิจพอเพียงโดยรวมและรายด้านที่ไม่แตกต่างกัน อย่างมีนัยสำคัญทางสถิติที่ระดับ .05 เมื่อพิจารณารายคู่ พบว่าระดับการปฏิบัติตนตามหลักปรัชญาของเศรษฐกิจพอเพียงของนักเรียนระดับชั้นประถมศึกษาปีที่ 4 กับนักเรียนชั้นประถมศึกษาปีที่ 5 แตกต่างกันอย่างมีนัยสำคัญทางสถิติ ที่ระดับ .05 ระดับการปฏิบัติตนตามหลักปรัชญาของเศรษฐกิจพอเพียงของนักเรียนระดับชั้นประถมศึกษาปีที่ 4 กับนักเรียนชั้นประถมศึกษาปีที่ 6 แตกต่างกันอย่างมีนัยสำคัญทางสถิติ ที่ระดับ .05 และ ระดับการปฏิบัติตนตามหลักปรัชญาของเศรษฐกิจพอเพียงของนักเรียนระดับชั้นประถมศึกษาปีที่ 5 กับนักเรียนชั้นประถมศึกษาปีที่ 6 แตกต่างกันอย่างมีนัยสำคัญทางสถิติ ที่ระดับ .05 เหตุที่เป็นเช่นนี้อาจเนื่องมาจาก นักเรียนระดับชั้นต่างกันได้รับการส่งเสริมการปฏิบัติตนตามหลักปรัชญาของเศรษฐกิจพอเพียงเท่า ๆ กัน สอดคล้องกับ พระมหาอาจริยพงษ์ คำตั๋น (2554, น. 109) ได้ศึกษาเรื่อง การปฏิบัติตนด้านคุณธรรมจริยธรรม และค่านิยมที่พึงประสงค์ของนักเรียนโรงเรียนมัธยมศึกษาในเขตจังหวัดนครปฐม ผลการวิจัยพบว่า นักเรียนโรงเรียนมัธยมศึกษาในเขตจังหวัดนครปฐม ที่มีระดับชั้นต่างกันปฏิบัติตนด้านคุณธรรม จริยธรรม และค่านิยมที่พึงประสงค์ไม่แตกต่างกัน

 5.2.2.2 อาชีพผู้ปกครองที่ต่างกัน มีระดับการปฏิบัติตนตามหลักปรัชญาของเศรษฐกิจพอเพียงของนักเรียนแตกต่างกัน อย่างมีนัยสำคัญทางสถิติที่ระดับ .05 เมื่อพิจารณารายคู่ พบว่า อาชีพของผู้ปกครองนักเรียนด้านหลักความมีเหตุผล กับด้านหลักการมีภูมิคุ้มกันที่ดี แตกต่างกันอย่างมีนัยสำคัญทางสถิติที่ระดับ .05 เหตุที่เป็นเช่นนี้อาจเนื่องมาจาก อาชีพผู้ปกครองที่ต่างกันทำให้มีเวลาในสั่งสอนหรือการส่งเสริมการปฏิบัติตนตามหลักปรัชญาของเศรษฐกิจพอเพียงของนักเรียนแตกต่างกัน สอดคล้องกับ ปริศนา โลมากุล และชนิสรา แก้วสวรรค์ (2558, น. 1-6) ได้ศึกษาการประยุกต์ใช้แนวคิดเศรษฐกิจพอเพียงในชีวิตประจำวันของประชาชนในอำเภอศรีราชา จังหวัดชลบุรี ผลการวิจัยพบว่า อาชีพ ที่แตกต่างกัน มีการประยุกต์ใช้แนวคิดเศรษฐกิจพอเพียงในชีวิตประจำวันของประชาชนในอำเภอศรีราชา จังหวัดชลบุรี ที่แตกต่างกัน

 5.2.2.3 รายได้ผู้ปกครองที่ต่างกัน มีระดับการปฏิบัติตนตามหลักปรัชญาของเศรษฐกิจพอเพียงของนักเรียนแตกต่างกัน อย่างมีนัยสำคัญทางสถิติที่ระดับ .05 เมื่อพิจารณารายคู่พบว่า ระดับการปฏิบัติตนตามหลักปรัชญาของเศรษฐกิจพอเพียงของนักเรียนชั้นประถมศึกษาปีที่ 4-6 ในสังกัดศูนย์พัฒนาคุณภาพการศึกษามิ่งเมือง จำแนกตาม รายได้ของของผู้ปกครองนักเรียนด้านหลักความมีภูมิคุ้มกันที่ดี (X3) กับด้านเงื่อนไขคุณธรรม (X5) ต่างกันอย่างมีนัยสำคัญทางสถิติที่ระดับ .05 เหตุที่เป็นเช่นนี้อาจเนื่องมาจาก รายได้ผู้ปกครองที่ต่างกัน ทำให้มีการส่งเสริมหรือสนับสนุนการปฏิบัติตนตามหลักปรัชญาของเศรษฐกิจพอเพียงของนักเรียนแตกต่างกัน สอดคล้องกับ ศราวณี พึ่งผู้นำ (2560, น. 1-15) ได้ศึกษา ความรู้ความเข้าใจและการนำปรัชญาเศรษฐกิจพอเพียงมาใช้ในชีวิตประจำวันของนักศึกษาระดับปริญญาตรีคณะการบริหารและจัดการสถาบันเทคโนโลยีพระจอมเกล้าเจ้าคุณทหารลาดกระบัง ผลการวิจัยพบว่า กลุ่มตัวอย่างที่กำลังศึกษาอยู่ชั้นปีที่ 1 ที่มีรายได้ 3,000-5,000 บาทต่อเดือน มีการรับรู้ข้อมูลข่าวสารเกี่ยวกับปรัชญาเศรษฐกิจพอเพียงอยู่ในระดับมาก และมีความเข้าใจและการนำปรัชญาเศรษฐกิจพอเพียงมาใช้ในชีวิตประจำวันอยู่ในระดับปานกลาง

**5.3 ข้อเสนอแนะ**

 **5.3.1 ข้อเสนอแนะเพื่อนำผลการวิจัยไปใช้**

 5.3.1.1 โรงเรียนควรจัดให้นักเรียนได้รับการบริการด้านสื่อ วัสดุอุปกรณ์ทางการศึกษา อาหารกลางวันที่ถูกต้องตามหลักโภชนาการ ให้แก่นักเรียนอย่างเพียงพอ

 5.3.1.2 ควรมีการวางแผน การสร้างเครื่องมือวัดผล และมีการติดตามการการปฏิบัติตนตามหลักปรัชญาของเศรษฐกิจพอเพียง ให้กับนักเรียนและผู้ปกครอง

 **5.3.2 ข้อเสนอแนะเพื่อทำการวิจัยครั้งต่อไป**

 ควรทำการวิจัยเกี่ยวกับแนวทางการแก้ไขปัญหาการปฏิบัติตนตามหลักปรัชญาของเศรษฐกิจพอเพียง ให้กับนักเรียนและผู้ปกครอง